Die eerste week was ons woonagtig in 'n tweeslaapkamer-houthuisie. Die afwerking van die huisie kan opgradeer word, alhoewel die ligging pragtig is. Die laaste 2 dae was ons woonagtig in Chalet no 1, wat 'n absolute plesier was. Pragtig en uitsig asemrowend. Dankie!
Dankie vir die mooi verslag, ons probeer die akkommodasie gemaklik te maak dat alles daar is wat u dalk sal nodig het.
Baie, baie dankie vir die positiewe terugvoering. Dit beteken vir ons baie dat u die akkommodasie so geniet het.
'n Plekkie wat ek vir enigiemand sal aanbeveel. Jy as kliënt se behoeftes word ten hoogste geplaas. Ek sal nie 2 keer dink om weer terug te gaan nie! Dit is werklik die moeite werd en jy kry waarde vir jou geld. Dit is 'n plek in die hartjie van die bosveld waar jy werklik kan ontspan en vergeet van alles. Dankie Saartjie en jou span vir uitsonderlike diens!
Ons het ongelukkig in die aand daar aangekom, maar die verblyf was fantasties. Ons sal graag daar vir 'n naweek wil gaan bly. Saartjie se diens was ook uitstekend!
Baie dankie vir 'n wonderlike aand in die boomhuis. Dit was alles so rustig dat ek amper vergeet het van die lewe daar buite! Sal weer kom kuier.
Wilde diere wat sommer hier naby die huisie kom kuier. Vir 'n verandering kan mens sommer net stil word en ontspan - sal beslis sommer gou weer gaan! Dankie Mowana Game Farm vir 'n besonderse belewenis. Beslis 'n wonderlike plek om te gaan rus. Die natuur en stilte was 'n besonderse ervaring!
Verblyf was te kort om werklik te kan evalueer, maar baie aangenaam, rustig en skoon. Sal weer inloer as ons in die omgewing moet oornag.